钦定古今图书集成/明伦汇编/氏族典/第142卷 > 元和
## 钦定古今图书集成/明伦汇编/氏族典/第142卷 > 元和

按《魏书河南王传》：“河南王曜子提，提子平原，平原子
和，字善意。鉴薨之后，与鉴子伯宗竞求承袭。尚书令
肇奏：和太和中出为沙门，让爵于鉴。鉴后以和子显
年在弱冠，宜承基绪，求逊王爵，以归正嗣。先朝诏终
鉴身，听如其请。鉴既薨逝，和求袭封。谨寻诏旨，听传
子显，不许其身。和先让后求，有乖道素，请令伯宗承”
袭，世宗诏曰：“和初以让鉴，而鉴还让其子，交让之道，
于是乎著。其子早终，可听和袭。”寻拜谏议大夫，兼太
子率更令，转通直散骑常侍，兼东中郎将。肃宗时，出
为辅国将军、凉州刺史，坐事免。久之，除东郡太守。正
光四年薨。赠安东将军、相州刺史。